
DISSERTATIO  MEDICA 

INAUGURALIS, 


W  - 


DE 

DYSENTERIA 


AUCTORE  GVLIELMO  ROBBRTSON. 


PROCEMIUM. 

Omnibus  ex  morbis  qui  in  coelis  calidis 
milites  et  nautas  affligere  solent,  nullus  est 
fortasse  exitiosior,  vel  qui  magis  curam  tum 
imperatorum,  tum  medicorum  exigat,  quam 
Dysenteria, 


'  In  insulis  Mediterraneis  (Minorca,  Me¬ 
lita,  et  Sicilia)  apud  exercitum  Britannicum 
complures  annos  occupatus,  et  multis  occa- 

sionibus  datis,  ejus  symptomata  videndi, 
etiamque  cadavera  eorum,  qui  hoc  morbo 
nosocomiis  militaribus  perierunt  inspicien¬ 
di,  pauca  de  Dysenteria  hic  scribere  in  ani¬ 
mo  est.  In  verba  tamen,  accuratissimi 
Cleghorn,  et  Irvine  potius  testimonium  al¬ 
laturus,  quam  aliquid  novi  ad  scientiam 
quam  de  iis  accipimus  adjiciendi,  spe  ad^ 
ductus. 


DEFINITIO. 

Cullenus  hunc”  morbum  definit  his  ver^ 
bis,  Pyrexia  contagiosa,  dejectiones  fre- 
quentes,  mucosae,  vel  sanguinolentae, 
retentis  plerumque  faecibus  alvinis  ;  tor- 
mina,  tenesmus.’’  Syn.  N.  M.  tom.  2. 

XLI. 


Pro  Pyrexia  contagiosa  ”  fortasse 
morbus  contagiosus  ”  melius  fuisset  dic- 

tus ;  nam,  tametsi  Dysenteriam  esse  con¬ 
tagiosam  vix  dubium,  nihilominus,  febrim 
remittentem  eam  comitari  haud  raro  vidi¬ 
mus  ;  nonnullos  etiam,  febre  vel  nulla  co¬ 
mitante,  vel  saltem  obscura  afficit.  Inter¬ 
dum  porro,  paulo  post  morbi  ingressum, 
febris  prorsus  cessat.  Dysenteria  ipsa  termi¬ 
num  versus  funestum  progrediente.  Alte¬ 
ram  autem  partem,  definitionis  celeberrimi 
nostri  Culleni,  omnino  comprobamus» 


HISTORIA  MORBL 

Dysenteria  fere  incipit,  a  dolore  capitis, 
vertigine,  nausea,  inflatione,  gravitatis  sen¬ 
su,  et  alvi  dolore  obtuso ;  nonnunquam  ta¬ 
men,  pniorbus  inopinato  grassatur,  cum  te¬ 
nesmo,  et  dejectionibus,  plerumque  san¬ 
guinolentis,  dolores  vehementes,  dextra 
magis  parte  superveniunt,  cum  vomitu  fre¬ 
quenti,  praecordiorum  gravi  anxietate,  do- 

loribus  in  hypochondriorum  regione,  et  cir¬ 
ca  umbilicum  permanentibus.  Faeces  muco 
spumoso  et  sanguine  commistae  dejiciuntur. 
Frigor,  calorque,  corpus  vicissim  perva¬ 
dentes,  febrim  manifestant,  quae  interdum 
intermittentis  vel  remittentis,  sed  saepius 
typhodis  speciem  induit.  Frequens  dejici¬ 
endi  cupiditas  est,  cum  torminibus  et  te¬ 
nesmo  gravibus,  interdum  levatis,  dejec¬ 
tione  durarum  massularum,  quae  (medico¬ 
rum  lingua,)  scybala  vocantur,  quanquam 
morbum  sine  his  dejectionibus  saepe  vidi¬ 
mus.  Odor  profluvii  sibi  proprius,  et  ma¬ 
xime  foetidus  est.  Lingua  muco  albo,  sub- 
fiavo,  subviridi,  aut  rufo  obducitur,  et 
valde  foetit  spiritus ;  saliva  amarescit,  pul¬ 
sus  arteriarum  raro  quam  nonaginta  intra 
horae  sexagesimam  partem  pauciores ;  si¬ 
tis  maxime  ingens  ^  cutis  valde  arida ;  uri¬ 
na  rubra,  et  haud  raro  foetida ;  appetitus 
nullus ;  oculos  fugit  vocatus  nequicquam 
somnus.  Haec  omnia  symptomata,  in  pe- 

jus  ruunt  j  dolores  abdominis  ingravescunt, 
cum  tensione  tympanitica :  dolet  etiam  ab¬ 
domen,  manu  quam  levissime  imposita. 
Sudor  gelidus  faciem  et  collum  illinit.  Alvi 
dejectiones  frequentiores,  et  parciores,  cru- 
ori  haud  absimiles,  sine  ullis  faecibus  alvi¬ 
nis  redduntur.  Febris  nunc  typlioden  ty¬ 
pum  verum,  cum  vibicibus  petechiisque  in¬ 
duit.  Arteriarum  pulsus  intermittunt,  vel 
prorsus  cessant  5  tenesmus  vix  tolerabilis 
iit,  et  materiae  corruptae  nigraeque  vomi¬ 
tus,  et  urinae  suppressio  superveniunt, 
Semioperti  sunt  occuli,  labiis  dentibusque, 
crusta  nigra  et  crassa  obducitur  ;  moribun¬ 
dus,  in  lecto  delabitur,  subitoque  quasi  di¬ 
minutus  videtur.  Denique,  totius  corporis 
frigor,  doloris  cessatio,  singultus,  aquae 
foetidae  ab  ano  dejectio,  tendinum  subsul- 
tus,  pulsuum  cessatio,  et  coma  mortem  de- 
nunciant. 

Cum  morbus,  e  contra,  in  secunda  va¬ 
letudine  terminat,  dolores  abdominis  im¬ 
primis  levari  solent,  dein  dejectiones  fre¬ 
quentes,  ■  tenesmus,  et  febris^  dum  faeces 
naturales  se  manifestant.  In  exemplis  ra¬ 
rissimis,  hic  morbus  subito  tollitur,  aegro 
tenuato,  et  debili  manente  ;  saepius  autem, 

m 

post  terminationem  reliquorum  symptoma¬ 
tum,  per  longum  tempus  perstat  diar¬ 
rhoea. 

Dysenteria  non  tempore  certo  finitur, 
ubi  graviter  et  funeste  urget,  plerumque 
inter  septimum  et  decimum  quintum  diem, 
aegrum  tenuatum  tollit :  sed  cum  sympto¬ 
mata  sunt  leviora,  haud  raro  per  complures 
menses  protrahitur,  et  tum  Dysenteria  mu¬ 
cosa,  vel  alba  solet  dici ;  aliquando,  in  di¬ 
arrhoeam,  hydropen,  aut  rheumatismum, 
ut  aiunt  scriptores,  transit  *. 

*  Vide  Baker,  de  Dysenteria  Lond.  p.  ei, 

Signa  omnia  supra  memorata,  prout 
communia,  vel  propria  haberi  possunt,  alia 
autem  nonnunquam  occurrunt,  quae  nunc 
narrare  oportet. 

Magna  spirandi  difficultas  hunc  morbum 
comitari  observata  est,  cum  apthis  non  ra¬ 
ris  in  ore  et  faucibus  atque  humores  qui 
sitim  expleant,  assumpti,  aegro  ipsi  per 
alvum,  tanquam  per  colum,  protinus  per¬ 
fluere  visi  sunt  t.  Febres  haud  raro  in  Dy¬ 
senteriam  transeunt,  at  rarissime  haec  in 
illas  terminat  t.  Quum  vibices,  petechiae, 
et  febris  typhodes.  Dysenteriam  comitantur, 
ea,  ut  saepe  vidimus,  plerumque  lethalis  est. 
In  cutem  eorum  qui  graviore  Dysenteria 
implicantur,  vesicae  sero  impletae  hic  illic 


*  Vide,  Cleghorn  on  the  Diseases  of  Minorca, 
Chap.  V.  p.  245. 

•f  Vide  Hunter  on  the  Diseases  of  Jamaica,  p.  222. 
J  Vide  Moseley  on  Tropical  Diseases,  p.  214, 

apparuerunt*,  et  ulcera,  non  facile  satian¬ 
da.  Saepe  in  stadiis  postremis  Dysenteriae, 
delirium  accidit,  et  infantes  nonnunquam 
sopore  opprimuntur.  Tantum  sanguinis  a- 
liquando  dejectum  fuit,  ut  Dysentericus, 
ab  exinanitione  perierit  t.  Non  raro  acci¬ 
dit,  ut  filimenta  tunicae  villosae  intestino¬ 
rum,  sanguine  et  pure  commista,  et  cor¬ 
pora  pinguia,  caseo  non  absimilia  dejician¬ 
tur.  In  Dysenteria,  prout  in  multis  aliis 
morbis,  vermes  supra  et  infra  reddi  solent. 
Vomitus  qui  Dysenterici  saepe  vexantur, 
juvat,  quanquam  scriptoribus  quibusdam 
aliter  videtur  t.  Notatur  in  Dysenteria,  ap¬ 
petitum  non  semper  esse  diminutum,  inter¬ 
dum  etiam  voraciorem  fuisse  ||.  Urina  in 
lioc  morbo  varia :  aliquando  rubra,  et  par- 

^  Vide  Zimmerman  on  Dysentery,  p.  4. 
f  Vide  Moseley,  p.  228. 

J  Vide  Richter’s  Med.  and  Chirurg.  Observ.  p.  99. 
y  Vide  Duncan^s  Annals  of  Medicine,  Vol.  I,  p,  46. 

ca,  foetida,  nigra,  cum  ardore,  et  dolore 
inter  reddendum,  filamentis  tunicae  inter¬ 
nae  vesicae  simul  redditis ;  nonnunquam 
per  complures  dies  non  secernitur*.  In 
Dysenteriis  fere  omnibus  observavimus,  die 
fugiente,  tenesmum,,  tormina  et  febrim  in¬ 
gravescere. 


CADAVERIS  INCISIO. 


In  cadaveribus  multis  a  nobis  incisis, 
eadem  fere  vestigia  morbi  visa.  In  exem¬ 
plis  Dysenteriae  gravissimis,  haec  signa 
morbida  post  mortem,  saepius  apparuerunt. 
Intestina  pleniora,  praecipue  sinuatum  et 
rectum,  inflammationem,  erythematicam 
dictam,  subiisse,  et  tunicas  crassas  et  con¬ 
tractas  habere  videbantur.  Haec  intestina 
quidem,  saepe  excidimus,  sphacelo  et  pu- 

^  *  Vide  Schroeder.  Opusc.  page  337. 

fulentia  affecta,  et  hic  illic  tuberculis  obsi¬ 
ta.  In  paucis  cadaveribus,  intestina  crassa, 
ulceratione  penetrata  erant,  et  sanies  san¬ 
guinolenta  in  abdominis  cavitate  effusa. 
Intestino  crasso  in  aqua  calida  macerato,  et 
digito  leniter  tacto,  pustulae  innumerae 
perceptae  fuerunt,  et  tunica  interna  ex 
quovis  magno  tuberculo  abrasa,  sedes  cir¬ 
cularis,  inflammata,  et  dura,  apparebat, 
ex  qua  pressa,  parvus  nodulus  albi  coloris 
exsiliebat.  In  quibusdam  intestini  partibus, 
maxime  in  iis  prope  anum  sitis,  hae  pus¬ 
tulae  ita  erant  confluentes,  ulcerataeque, 
ut  eum  referebat,  quod  Linnaeus  vocaty 
Scabies  intestinorum  interna  *  In  ca¬ 
daveribus  duobus,  intestina  ilia  sub  finem,, 
sphacelato  affectum,  hepataque  indurata,  et 

*  In  Amoenitat.  Acad.  tom.  V.  diss.  82.  Vide 
etiam  John  Hunter  on  the  Diseases  of  Jamaica,  p.230/ 
— Pringle,  245 — Cleghorn,  245 — Baker  de  Dys,  Lond. 
38.  ad  47» 

justo  multo  ampliora  invenimus.  Ex  unius 
vesica  fellis,  novem  concreta  prismatica,  et 
multangula  erant  extracta:  hic,  in  Egypto 
militaverat,  et  in  nosocomium  primo  admis¬ 
sus,  cutem  omnino  colore  flavo  imbutam  ha¬ 
buit.  In  plurimis  Dysentericis  quidem,  a  no¬ 
bis  curatis,  hepatis  functiones  multo  erant 
impeditae,  neque  mirum,  in  hoc  morbo  ubi 
viscera  chylopoetica  fere  omnia  plus  mi- 
nusve,  sive  morbo  ipso,  sive  consensu,  im¬ 
plicantur.  Intestina  incisa,  inspicientes 
odore  huic  malo  proprio  opprimuntur  ;  pu¬ 
rulentiae  non  est  foetor,  nec  gangraenae, 
sed  foetor  sui  generis  qui  vomitum  saepe 
excitat,  quique  semel  sensus  fuerit,  pro  hu¬ 
jus  morbi  prole,  facile  cognoscitur.  In 
Dysenteriis  levioribus,  intestina  vix  aliter 
quam  sana  sunt,  in  quibusdam  locis  for¬ 
tasse,  crassa,  sed  sine  aliis  inflammationis, 
aut  ulcerationis,  vestigiis. 

DIAGNOSIS, 

Dysenteriam  inter  graviorem  et  alios 
morbos  facilis  est  diagnosis;  sub  forma  au¬ 
tem  leviori,  a  colico  dolore,  cholera,  diar¬ 
rhoea,  et  haemorhoide  difficilius  distingui¬ 
tur  Dysenteria ;  a  hemorhoide,  tormina, 
tenesmus,  et  mucus  eam  satis  distinguunt, 
sed  cum  diarrhoea,  majorem  affinitatem  ha¬ 
bet  :  altera  in  alteram  saepe  transit ;  por¬ 
ro,  in  diarrhoea,  frequens  nisus,  et  dejici¬ 
endi  cupiditas,  inflammationem,  vasorum 
laesionem,  muci  vitiosi  secretionem,  abdo¬ 
minis  dolores,  et  Dysenteriae  fere  indicia 
omnia  inferunt.  Sed  morborum  eodem 
tempore  grassantium,  et  febrium  eos  comi¬ 
tantium  investigatio  diligens,  certam  ple¬ 
rumque  diagnosin  docebunt,  nam  diarrhoea, 
cholera,  vel  colico  dolore  afflictum,  nun¬ 
quam  fere,  nisi  diu  aegrotaverit,  invadit 

s 

febris.  In.  diarrhoea,  dejectiones  plerum- 

qiie  sunt  copiosae  et  quales  homines  sani 
excernunt,  et  foetor  Dysenteriae  proprius 
abest.  In  colico  dolore,  alvus  nihil  reddit, 
et  dolor,  modo  supra,  modo  infra  umbili¬ 
cum  vel  hic  illic,  maxime  torquet.  Sura¬ 
rum  spasmi,  vomitus  frequens,  pulsus  arte¬ 
riarum  fere  naturales,  choleram  a  Dysente^ 
ria  satis  distinguunt. 


CAUSAE  REMOTAE. 

Omnes  homines  hiiic  morbo  sunt  obno¬ 
xii,  sed  in  locis  quibus  in  magnis  catervis 
se  congregant,  ut  in  castris,  in  classibus,  in 
nosocomiis,  et  in  carceribus  maxime  saevit 
Dysenteria.  <  Omnibus  anni  tempestatibus, 
sed  multo  saepius  aestate,  autumnoque  in¬ 
vadit.  Omnibus  regionibus  grassatur  j  in 
coelis  autem  calidis,  et  locis  eorum  paludo» 
sis,  est  humano  generi  maxime  funestus,  et 
praecipue  eo  anni  tempore,  quo  dies  icti- 


,14 


DISSERTATIO  MEDICA 


bus  fervidi  solis  ardent,  et  noctes  humido 
rore  frigent.  Hiemem  fiigit  morbus,  vere¬ 
que  incipiente,  salus  redit.  Illi  maxime 
opportuni  sunt,  qui  vitam  dissolute  egerunt, 
quorumque  ventriculus  et  intestina,  pota¬ 
tione  immodica  liquorum  meraciorum  debi¬ 
litata,  et  qui  a  morbis  gravibus,  febribus 
praecipue  remittentibus  infirmati.  Caloris, 
frigoris,  et  humiditatis  alternatio,  praeci¬ 
pue  in  regionibus  calidis,  ex  causis  remotis 
frequentissimis  habetur.  Milites  et  nautas 
post  longam  navigationem  in  terram  des¬ 
cendentes,  valde  affligere  solet.  Dysente¬ 
riam,  febrim  intermittentem,  et  forte  cho¬ 
leram,  ex  iisdem  causis  gigni  videtur.  Dy¬ 
senteria  enim,  iisdem  coelis  et  anni  tempo¬ 
ribus,  quibus  intermittens  remittensque,  et 
cholera  maxime  urget,  et  saepe  alia  in 
aliam  transeunt.  Ex  militibus  nostris,  plu¬ 
rimi  Dysenteria,  quidam  febre  intermitten¬ 
te,  alii  et  intermittente  et  Dysenteria  eo¬ 
dem  tempore  afflicti ;  qui  maxime  Dysen- 


DE  DYSENTERIA. 


15 


teriae,  iidem  et  febri  intermittenti  valde 
obnoxii.  Celeberrimus  Lind,  eas  Dysen¬ 
terias  quae  sub  finem  febris  intermittentis 
oriuntur,  symptomaticas  nominat 

Quidam  hunc  morbum  ex  tabo  pestilente 
speciali  semper  oriri  putant ;  sed  de  qua 
fonte  unde  hoc  tabum  fluit,  et  de  natura 
ejus,  nil  pro  certo  scimus  j  et  ex  observa¬ 
tionibus  Doctoris  Chisholm  t  febrim  ex  ca¬ 
daveribus  animalium  putridis,  vel  nunquam 
oriri,  vel  si  oriatur,  saltem  non  contagio¬ 
sum  existere  satis  constat.  Dysenteriam 
quidem,  ex  quibuscunque  causis  ortam  re¬ 
vera  esse  contagiosam  nullus  dubito  5  sed 
ex  tabo  speciali  pestilenti  non  semper  oriri 
etiam,  ex  sequentibus  observationibus,  ve¬ 
risimile  nobis  videtur.  Haud  raro  accidit 
inter  homines  miseros  a  littore  Africano 

^  Vide  an  Essay  011  tlie  Diseases  of  Hot  Climates, 

p.  261. 

f  Edin,  Med.  and  Surg.  Journal;-  Oct.  1810. 

raptos,  secunda  valetudine  fruentes,  pluri¬ 
mos  ante  descensum  in  colonias  transatlan- 
ticas  Dysenteria  prostratos  fuisse ;  et  nos-- 
metipsi,  nautas  ab  Aegaeis  oris,  Propontai- 
cisque  saepe  vidimus,  qui  in  altum  vela 
dabant  sani,  sed  qui  Minorcam,  et  Meli¬ 
tam  appulsi,  fere  omnes  hoc  morbo,  vel 
febribus  intermittentibus  affligebantur.  In 
nostra  etiam  insula,  non  raro  occurrunt 
exempla,  hujus  morbi  sporadica,  hieme,  ex 
frigore  orta. 


CAUSA  PROXIMA. 

Cullenus  causam  proximam  hujus  morbi 
constrictioni  attribuit,  sed  retentio  sola, 
certe  Dysenteriam  non  potest  gignere  ;  in 
colica  pictonum  faeces  retentur,  sed  symp¬ 
tomata  Dysenteriae  absunt,  et  haec  porro,  . 
nonntinquam  in  diarrhoeam  transit.  Non 
dubium  est,  quin  constrictio  intestinorum. 

existat  tamen  inflammationem  partem  non 
parvam  in  causa  proxima  habere  credimus. 
Res  autem  obscura  est,  nec  omnium  hu¬ 
jus  morbi  signorum  rationem  reddere  li¬ 
cet  :  neque  de  spasmo,  neque  de  inflam¬ 
matione,  doctrinae  huic  muneri  sufficiunt. 


PROGNOSIS. 

Medicus  prudens  securitatem  in  hoc 
morbo  raro  audebit  pollicere,  quippe  qui 
nunquam  fere  a  periculo  vacat. 

I 

Senibus  et  infantibus  fere  semper  letha- 
lis  est,  puerperisque  etiam,  quanquam  Hal- 
ler  aliter  putet  In  convalescentes  quo¬ 
que,  Dysenteriam  saepe  et  funeste  redire 
vidimus :  pro  severitate  symptomatum,  pro 
gravitate  et  febris  putridine,  et  praecipue, 

Dissert,  ad  Med.  prae,  pertinent,  tom,  3.  p.  410. 

c 

pro  debilitate  aegri,  in  futurum  praesagiri 
oportet. 


RATIO  QUORUNDAM  SYMPTO¬ 
MATUM. 

Intestinorum  inflammationem,  potius 
quam  spasmum,  pleraque  symptomata  in¬ 
ducere  videtur.  Non  nobis  liquet,  quo¬ 
modo  caloris,  frigoris,  humiditatisque  al¬ 
ternationes,  vel  contagio  ipsa,  certas  intes¬ 
tinorum  partes  afficere  possint;  sed  aliae 

I 

quaedam  contagiones  membranam  muco¬ 
sam  invadunt,  et  Cullenus  sub  eodem  or¬ 
dine,  catarrlium  et  Dysenteriam  posuit.  A 
quibusdam  etiam  auctoribus.  Dysenteria 
nihil  aliud  quam  catarrhus,  vel  rheumatis¬ 
mus,  in  intestina  versa  habita  est. 

\ 

Profluvium  muci  ex  inflammatione  tu¬ 
nicae  villosae  oriri  videtur,  unde  reliquae 

tunicae  inflammatione  correptae,  tubercu¬ 
lis,  vasorum  erosione,  et  gangraena  alli¬ 
ciuntur. 

A  spasmo  et  inflammatione  faeces  reti¬ 
nentur,  et  tenuoribus  partibus  absorptis,  ex- 

I 

crementa  gibbosa,  scybalae  vocata,  for¬ 
mantur.  Tormina  et  tenesmus,  (quae  sae¬ 
pe  vehementer  vexant)  ab  iisdem  causis  ex¬ 
citantur.  Urinae  suppressio,  plerumque 
ab  irritatione,  a  recto  ad  vesicam,  ob  con¬ 
sortium  quod  inter  eas  partes  existit,  trans¬ 
lata,  oritur.  Membranae  quae  in  hoc  mor¬ 
bo  ejiciuntur,  tunicae  villosae  intestinorum 
portiones  esse  existimantur,  purulentia  et 
gangraena  dissociatae.  Dubium  est,  an 
corpora  pingua,  et  sevosa,  in  Dysenteria 
ejecta  ex  muco  inspissato,  an,  ex  portioni¬ 
bus  diaetae  lacteae  plerumque  in  Dysente¬ 
ria  praescriptae  formentur. 


I 

RATIO  MEDENDI. 

In  hoc  morbo  curando,  medicamenta 
cathartica,  omnibus  anteponenda. 

Initio  morbi,  quo  tempore  nausea  saepe 
urget,  invenimus  vomitum  a  Tartride  Anti» 
monii  excitatum,  multum  prodesse ;  et  si 
alvus  simul  moveatur,  eo  utilior  erit  ejus 
effectus;  sed  quando  in  morbo  vetustiore 
debilitas  supervenerit,  emeticis  vix  uti  li» 
cet.  Ad  purgationem  movendam,  optimi 
sunt  Sales  Neutri,  (hujus  vero  generis  medi¬ 
camenta  nominatim  memorare  non  opus 
est,)  sed  his  non  pollentibus,  auxilium  ex 
medicamentis  acrioribus  petendum,  quo¬ 
rum  irritatio,  ei  quam  morbus  excitat,  mi¬ 
nime  est  comparanda.  Jalapa,  Submurias 
Hydrargyri,  cum  quovis  aromatico  com¬ 
mista,  ventrem  expurgant,  cum  sales  neu- 

tri  non  respondent,  sed  cathartica  mitiora, 
e,  g»  Infusum  Sennae,  Oleum  Ricini,  Manna, 
et  similia,  plerumque  anteponenda  sunt, 

\ 

Ipecacuanha,  et  Tartris  Antimonii,  por¬ 
tionibus  parvis,  et  si  hoc  utamur,  non  nisi 
intervallis  longis,  saepe  pro  catharticis  feli¬ 
citer  fuerunt  exhibita. 

Enemata  etiam  ex  amylo,  oleo,  et  opio 
composita,  ad  intestina  delinienda,  et  irri¬ 
tationem  compescendam,  permultum  opi¬ 
tulantur.  Ex  uno  cathartico  alvum  satis 
evacuari  non  sperandum ;  opus  erit  ideoV 
iterum  assumere,  iterumque  ;  sed  si  debili¬ 
tas  adsit,  inter  singulas  doses,  opiatum  in¬ 
terponere  oportet :  nisi  autem  a  catharticis 
soluta  fuerit  alvus,  ab  opio  omnino  absti¬ 
nere  satius  est ;  quam,  quod,  alva  nondum 
expurgata,  morbum  intendat,  assumere. 
Nonnulli  autem  auctores  dicunt  *,  opium 

*  Vide  Sydei^ham,  p.  185.  Bichter  Observ.  p.  108» 

nullum  detrimentum  Dysentericis  afferre, 

«/ 

sed  usus  satis  docuit  in  principio  saltem, 
ventre  nondum  expurgato,  id  maxime  no- 
cere« 

De  sudore  movendo,  ut  revulsio  qua« 
dam  efficiatur,  tam  solicite  a  docto  Mose- 
ly  laudata,  ex  propria  experientia,  nihil 
possumus  dicere 

« 

Sanguinis  missio,  praecipue  in  regioni¬ 
bus  callidis,  remedium  anceps,  et  nisi  cum 
diathesis  phlogistica  vehemens,  et  syno- 
chae  symptomata  urgeant,  vix  tentanda. 
Invenimus  fere  semper,  febrim  quae  Dy¬ 
senteriam  comitatur,  tam  manifesta  debi¬ 
litatis  vel  putredinis  indicia  prae  se  ferre, 
ut  sanguinis  detractionem  omnino  prohi¬ 
beat. 


On  the  Diseases  of  Tropical  Climates,  p.  230. 

De  demulcentibus,  ut  appellantur,  per¬ 
pauca  memorare  opus :  ex  his,  mucilagines 
oleis  anteponendae ;  amylum,  farina,  gum- 
mi  mimosae  niloticae,  et  similia,  varie  com¬ 
miscere  licet,  et  certe  prosunt,  tamen  ea 
invenimus  minus  utilia,  quam  laudes  scrip¬ 
torum,  nos  expectare  inducerent.  Cerum 
cum  sapone  trituratum  etiam  adhibitum 
est. 

De  astringentibus — Medicamenta  quae 
alvum  astringunt  impune  non  possunt  as¬ 
sumi,  nisi  in  diarrhoea  illa  Dysenteriae 
superveniente,  cum  opium,  et  vina  rubra  > 
sunt  astringentia  optima.  Cinchonae  cor¬ 
tex,  ut  compertum  est,  apthas  linguam, 
longa  Dysenteria  laborantium  afficientes 
sanat  sub  forma  decoctionis  in  hoc  mor¬ 
bo  adhiberi  debet  t.  Aluminis  solutio  t, 

*  Vide  Whyte^s  Edinburgh  Physical  and  Literary 
Essays,  Vol.  IIl.  p.  366. 

■f  Moseley  on  Tropical  Diseases^  p.  236. 
t  Monro  on  Diseases  of  the  Army,  p.  82. 

Balsamum  Copaibae  Vitriolum  Album,  in 
aqua  solutum  t,  et  Aqua  Calcis  t,  contra 
Dysenteriam  vetustiorem,  multum  pollere 
putantur.  Hydrargyrum  ita  assumptum  ut 
totum  corpus  excitet,  alii  laudant  II,  alii 
parvi  pendent  §,  sed' cum  Opio  consociati, 
et  pro  Catliartico  dati,  saepe  praestantissi- 
mos  ejus  effectus  observavimus  in  hoc  mor¬ 
bo,  tum  recente,  tum  vetusto. 

In  Dysenteriis  omnibus,  subucula  lanea, 
funiculis  constricta,  itaque  induta  ut  intes¬ 
tina  sustineat,  et  foveat,  multum  prodest, 
ut  experientia  saepe  repetita  cognovimus ; 

et  Dr.  Irvine  lanam  Oleo  Terebinthinae 


*  Monro  on  Diseases  of  the  Army,  p.  86. 
f  Moseley,  p.  586. 

X  Granger,  Edinburgh  Physical  and  Literary  Es- 
says,  Vol.  II.  p.  281. 

}1  Clarke  on  the  Diseases  of  Seamen,  Vol.  II.  p.  340. 
§  Trotter^s  Medicina  Nautica. 

^  On  the  Diseases  of  Sicily,  chap.  8^ 

\ 

madefactam,  abdomini  super  impositam 
commendat. 

Aeger  calidum  vestitum  induere,  et  fri¬ 
gori  et  humiditati  cavere,  sedulo  debet. 
Quum  ventriculus  fere  semper  in  hoc  mor¬ 
bo  dyspepsia  affectus  sit,  diaetam  ex  iis 
quae  concoctu  facilia  sunt,  constare  opor¬ 
tet,  qualia  sunt,  Lac,  juscula  quibus  caro 
vitulina,  vel  ovilla,  cocta  sint,  et  fructus 
maturi.  Aegro  convalescente,  multa  cura 
adhibenda  est,  Nam,’’  ut  ait  Celsus, 
facile  id  malum  redire  consuevit;  et  cum 
frigus  subit,  sive  aliqua  jactatio,  nisi  bene 
jam  confirmatis  intestinis,  revertitur 

^  De  Medicina,  Lib.  IV.  cap.  xvi. 

» 

FINIS. 


Excudebat  C,  Stewart. 

